《观山寺》
明代·李元畅

苏门不可到，鸾啸学孙登。急雨扶秋色，孤云伴定僧。

竹房全凿翠，茶鼎半烧藤。礼罢诸天黑，归途影佛镫。

作者简介：李元畅，字维寔，号云泉。一号迪子。茂名人。一迪次子。明神宗万历十四年（一五八六）进士。有《前后北征集》、《吹剑编》、《药房稿》。清温汝能《粤东诗海》卷三八、清光绪《茂名县志》卷六有传。